
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2720 

15 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή Εργασία Πολιτικού Προσωπικού του 

ΜΤΑ, έως 31/12/2015. 1 

Εξαίρεση από την αναστολή άσκησης του λειτουρ¬ 
γήματος του Δικηγόρου, υπαλλήλου που υπηρε¬ 
τεί σε θέση Ειδικού Συμβούλου στο Πολιτικό Γρα¬ 
φείο του Υπουργού Υγείας Ανδρέα Ξανθού. 2 

Τροποποίηση της υπ’ αριθ. 90168/30-9-2013 κοινής 
υπουργικής απόφασης (ΦΕΚ Β' 2543/10-10-2013) 
«Σύσταση και συγκρότηση Επιτροπής Διαπραγ¬ 
μάτευσης στον Εθνικό Οργανισμό Παροχής Υπη¬ 
ρεσιών Υγείας (Ε.Ο.Π.Υ.Υ.)» όπως τροποποιήθηκε 
και συμπληρώθηκε με την υπ’ αριθ. Γ3γ/29479/ 


14-5-2015 κοινή υπουργική απόφαση (ΦΕΚ Β' 

1021/3-6-2015). 3 

Καθορισμός Ετήσιας Επιχορήγησης του Ναυτικού 

Μουσείου Ελλάδος για το έτος 2015. 4 

Καθιέρωση υπερωριακής εργασίας με αμοιβή υπαλ¬ 
λήλων του Τμήματος Πολιτικής Προστασίας της 
Περιφερειακής Ενότητας Έβρου για το έτος 
2016. 5 


ΑΠΟΦΑΣΕΙ Σ 

Αριθ. Φ.479/ΑΔ586122 (1) 

Υπερωριακή Εργασία Πολιτικού Προσωπικού 
του ΜΤΑ, έως 31-12-2015. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 


1. Τις διατάξεις του άρθρου 20 του Ν. 4024/2011 (ΦΕΚ 
226 Α'), όπως τροποποιήθηκε και ισχύει. 

2. Την με αριθμ. πρωτ. 2/95312/ΔΠΓΚ/12-12-2014 από¬ 
φαση Υπουργού Οικονομικών που καθορίζει τη διάθεση 
των πιστώσεων του Π/Υ οικονομ. έτους 2015. 

3. Τ ις εγγεγραμμένες πιστώσεις στους ΚΑΕ 
0261,0551,0555 και 0261Α του Π/Υ οικονομικού έτους 
2015, του ΜΤΑ. 

4. Το υπ’ αριθμ. 22/9-9-2015 πρακτικό του Διοικητικού 
Συμβουλίου του Μετοχικού Ταμείου Αεροπορίας. 

5. Την αύξηση του φόρτου εργασίας του ΜΤΑ εξαι- 
τίας της μείωσης του πολιτικού προσωπικού λόγω 


συνταξιοδότησης και της μη αντικατάστασής του 
από άλλους, που καθιστούν αναγκαία την εργασία 
του υπάρχοντος προσωπικού και πέραν του κανονικού 
ωραρίου για διεκπεραίωση του έργου του ΜΤΑ, που 
είναι: η διευθέτηση θεμάτων απονομής και καταβολής 
μερίσματος και λοιπών παροχών, όπως επιβάλλεται 
από την κείμενη νομοθεσία, τήρηση Μητρώου Δεσμεύ¬ 
σεων - Ανάληψη Υποχρέωσης, ανάρτηση πράξεων στο 
Μητρώο Δημοσίων συμβάσεων, συγκέντρωση μηνιαί- 
ως των απαραίτητων στοιχείων και ενημέρωση του 
μηχανογραφικού αρχείου για την έκδοση αφενός των 
μερισμάτων και της οικονομικής ενίσχυσης ΕΚΟΕΜΑ 
(αποστολή αρχείων στην ΗΔΙΚΑ) και αφετέρου της 
αποστολής στατιστικών στοιχείων (εσόδων - εξόδων) 
στο Υπουργείο Οικονομικών, συγκέντρωση πληθώρας 
λογιστικών και στατιστικών στοιχείων σε μηνιαία βάση, 
απολογιστικά στοιχεία εσόδων - εξόδων στην Εθνική 
Στατιστική Υπηρεσία, στοιχείων για την κατάρτιση 
Απολογισμού έτους 2015, σύνταξη Π/Υ έτους 2016, δή¬ 
λωση ενιαίου φόρου ακίνητης περιουσίας του ΜΤΑ και 
διαδικασία σάρωσης όλων των στοιχείων από τους 
ατομικούς φακέλους μετόχων και μερισματούχων, 
για την τήρηση του εν λόγω αρχείου σε ηλεκτρονική 
μορφή. 

6. Το γεγονός ότι η σχετική δαπάνη ποσού 9.050 
ευρώ συνολικά (7.700 ευρώ για το μόνιμο προσωπικό 
και 1.350 ευρώ για το προσωπικό με σύμβαση αορίστου 
χρόνου ιδιωτικού δικαίου), θα βαρύνει τις πιστώσεις, 
που έχουν αναγραφεί, αντίστοιχα, στους ΚΑΕ 0261, 
0551, 0555 και 0261Α, 0551 του Π/Υ, οικονομικού έτους, 
του ΜΤΑ. 

7. Το Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών. (ΦΕΚ 116/τ.Α'/23-9-2015), αποφασίζουμε: 

1. Την έγκριση της απογευματινής υπερωριακής απα¬ 
σχόλησης, πέρα από το κανονικό ωράριο έως 31-12-2015 
ως ακολούθως: 

α. Μέχρι χίλιες εκατόν είκοσι (1.120) ώρες για δεκατέσ¬ 
σερις (14) μονίμους υπαλλήλους του Μετοχικού Ταμείου 
Αεροπορίας (ΜΤΑ), των κλάδων ΠΕ, ΤΕ, ΔΕ, ΥΕ. 

β. Μέχρι εκατόν εξήντα (160) ώρες για δύο (2) υπαλ¬ 
λήλους του Μετοχικού Ταμείου Αεροπορίας (ΜΤΑ) με 
σύμβαση ιδιωτικού δικαίου αορίστου χρόνου του κλά¬ 
δου ΔΕ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Η ανωτέρω υπερωριακή απασχόληση κρίνεται απα¬ 
ραίτητη για την αντιμετώπιση πραγματικών εποχιακών, 
εκτάκτων ή επειγουσών υπηρεσιακών αναγκών του 2015. 

2. Οι κατά τα ως άνω ώρες υπερωριακής απογευμα¬ 
τινής απασχόλησης, δεν μπορούν να υπερβαίνουν το 
προβλεπόμενο όριο που ο νόμος ορίζει. 

3. Η αντίστοιχη δαπάνη δεν μπορεί να υπερβεί τις 
πιστώσεις που ενεγράφησαν στους οικείους κωδικούς 
του Π/Υ του ΜΤΑ για το 2015. 

4. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΚΑΜΜΕΝΟΣ 
-♦- 

Αριθμ. Αία/οικ. 83148 (2) 

Εξαίρεση από την αναστολή άσκησης του λειτουργή¬ 
ματος του Δικηγόρου, υπαλλήλου που υπηρετεί σε 
θέση Ειδικού Συμβούλου στο Πολιτικό Γ ραφείο του 
Υπουργού Υγείας Ανδρέα Ξανθού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 23 του Ν. 4320/19-03-2015 «Στελέχωση 
πολιτικών γραφείων Υπουργών, Αναπληρωτών Υπουρ¬ 
γών και Υφυπουργών» (ΦΕΚ 29/τ.Α'/19-03-2015). 

β) Του άρθρου 27 του Ν. 4320/19-03-2015 «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις». 
(ΦΕΚ 29/τ.Α'/19-03-2015). 

γ) Του αρθ. 31 του Ν. 4194/27-09-2013 «Κώδικας Δικη¬ 
γόρων» (ΦΕΚ 208/τ.Α'/27-09-2013). 

δ) Του Π.δ. 106/2014 «Οργανισμός του Υπουργείου Υγεί¬ 
ας» (ΦΕΚ 173/Α'/28-08-2014) όπως ισχύει. 

ε) Του Π.δ. 63/2005 «Κώδικας Νομοθεσίας για την Κυβέρ¬ 
νηση και τα Κυβερνητικά Όργανα» (ΦΕΚ 98/Α'/22-4-2005), 
άρθρο 57 παρ. 8 και 55 και 56 αυτού. 

στ) Του Π.δ. 72/23-09-2015 «Αποδοχή παραίτησης 
Υπουργών, Αναπληρωτών Υπουργών και Υφυπουργών» 
(ΦΕΚ 115/Α723- 09-2015). 

ζ) Του Π.δ. 73/23-09-2015 «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» (ΦΕΚ 116/Α'/23-09-2015). 

2. Την αριθμ. Υ 21/06-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης 
Χριστόφορο Βερναρδάκη» (ΦΕΚ 2144/τ.Β706-10-2015). 

3. Την Α1α/74879/05-10-2015 απόφαση του Υπουργού 
Υγείας με την οποία διορίστηκε η Ξανθή Παπαδοπούλου 
του Κυριάκου, Δικηγόρος, σε θέση Ειδικού Συμβούλου 
(ΦΕΚ 736/Υ.Ο.Δ.Δ./16-10-2015), αποφασίζουμε: 

Την εξαίρεση από την αναστολή της άσκησης του 
λειτουργήματος του Δικηγόρου, της Ξανθής Παπα¬ 
δοπούλου, (ΑΔΤ: Ν 053044 και Α.Μ. Δ.Σ.Α 10536) από 
23-09-2015, ημερομηνία πρόσληψης αυτής, η οποία προ- 


σλήφθηκε με την Α1α/74879/05-10-2015 απόφαση του 
Υπουργού Υγείας (ΦΕΚ 736/Υ.Ο.Δ.Δ./16-10-2015) σε θέση 
Ειδικού Συμβούλου στο Πολιτικό Γ ραφείο του Υπουργού 
Υγείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΥΓΕΙΑΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ ΑΝΔΡΕΑΣ ΞΑΝΘΟΣ 
-♦- 

Αριθμ. Γ3γ/οικ.95589 (3) 

Τροποποίηση της υπ’ αριθ. 90168/30-9-2013 κοινής 
υπουργικής απόφασης (ΦΕΚ Β' 2543/10-10-2013) «Σύ¬ 
σταση και συγκρότηση Επιτροπής Διαπραγμάτευσης 
στον Εθνικό Οργανισμό Παροχής Υπηρεσιών Υγείας 
(Ε.Ο.Π.Υ.Υ.)» όπως τροποποιήθηκε και συμπληρώθηκε 
με την υπ’ αριθ. Γ3γ/29479/14-5-2015 κοινή υπουργική 
απόφαση (ΦΕΚ Β' 1021/3-6-2015). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΥΓΕΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 12, 13 και 14 του 
Ν. 2690/1999 (ΦΕΚ Α' 45) «Κύρωση του Κώδικα Διοικη¬ 
τικής Διαδικασίας και άλλες διατάξεις». 

2. Τις διατάξεις της παρ. 4 του άρθρου 29 του 
Ν. 3918/2011 (ΦΕΚ Α' 31) «Διαρθρωτικές αλλαγές στο 
σύστημα υγείας και άλλες διατάξεις» όπως αυτή προ¬ 
στέθηκε με το άρθρο 37 παρ. 2 και 49 παρ. 3 του 
Ν. 4111/2013 (ΦΕΚ Α' 18) και αντικαταστάθηκε με το άρ¬ 
θρο 3 του Ν. 4208/2013 (ΦΕΚ Α' 252). 

3. Τις διατάξεις του άρθρου 182 του Ν. 4270/2014 (ΦΕΚ 
Α' 143) «Αρχές δημοσιονομικής διαχείρισης και εποπτεί- 
ας (Ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις». 

4. Τις διατάξεις του άρθρου 27 του Ν. 4320/2015 (ΦΕΚ 
Α' 29) «Ρυθμίσεις για τη λήψη άμεσων μέτρων για την 
αντιμετώπιση της ανθρωπιστικής κρίσης, την οργάνωση 
της Κυβέρνησης και των Κυβερνητικών Οργάνων και 
λοιπές διατάξεις». 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο 1 του Π.δ. 63/2005 (ΦΕΚ Α' 
98) «Κώδικας Νομοθεσίας για την Κυβέρνηση και τα 
Κυβερνητικά Όργανα». 

6. Τις διατάξεις του Π.δ. 106/2014 (ΦΕΚ 173/Α') «Οργα¬ 
νισμός του Υπουργείου Υγείας», όπως ισχύει. 

7. Τις διατάξεις του Π.δ. 50/2001 «Προσόντα διορισμού 
σε θέσεις φορέων του Δημοσίου Τομέα». 

8. Τις διατάξεις του Π.δ. 73/2015 (ΦΕΚ 116/Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

9. Την με αριθ. Υ25/6-10-2015 (ΦΕΚ 2144/Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Παύλο Πολάκη». 

10. Την με αριθ. Υ29/9-10-2015 απόφαση του Πρωθυ¬ 
πουργού (ΦΕΚ 2168/Β') «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλια- 
ράκη». 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

11. Την υπ’ αριθ. 90168/30-9-2013 (ΦΕΚ Β' 2543/10-10-2013) 
κοινή υπουργική απόφαση «Σύσταση και συγκρότηση 
Επιτροπής Διαπραγμάτευσης στον Εθνικό Οργανισμό 
Παροχής Υπηρεσιών Υγείας (Ε.Ο.Π.Υ.Υ.)». 

12. Την υπ’ αριθ. Γ3γ/29479/14-5-2015 (ΦΕΚ Β' 1021/3-6-2015) 
κοινή υπουργική απόφαση «Τροποποίηση και συμπλήρωση 
της υπ’ αριθ. 90168/30-9-2013 κοινής υπουργικής απόφασης 
(ΦΕΚ Β' 2543/10-10-2013) «Σύσταση και συγκρότηση Επιτρο¬ 
πής Διαπραγμάτευσης στον Εθνικό Οργανισμό Παροχής 
Υπηρεσιών Υγείας (Ε.Ο.Π.Υ.Υ.)». 

13. Το με αρ. πρωτ. 4555/10-7-2015 έγγραφο του Υπουρ¬ 
γού Υγείας. 

14. Την με αριθ. πρωτ. Β2β/οικ.85293/6-11-2015 εισήγηση 
της Γενικής Διεύθυνσης Οικονομικών Υπηρεσιών του 
Υπουργείου Υγείας. 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού ούτε επιπλέον δαπάνη στον προϋπολογισμό 
του Ε.Ο.Π.Υ.Υ., αποφασίζουμε: 

Το άρθρο 4 παρ. 3 εδάφια 2 και 3 της υπ’ αριθ. 
90168/30-9-2013 (ΦΕΚ 2543/Β710-10-2013) κοινής υπουρ¬ 
γικής Οικονομικών και Υγείας, όπως διορθώθηκε (ΦΕΚ 
2857/Β’/11 -11-2013) συμπληρώθηκε, τροποποιήθηκε και 
ισχύει, τροποποιούνται ως εξής: 

«Επιπλέον ο Πρόεδρος πρέπει να είναι κάτοχος του¬ 
λάχιστον μεταπτυχιακού τίτλου σπουδών, σε γνωστικά 
αντικείμενα όπως: ιατρική, φαρμακευτική, οικονομικές 
επιστήμες, οργάνωση, διοίκηση, λειτουργία των υπηρε¬ 
σιών υγείας, με τουλάχιστον δεκαετή εμπειρία στο αντι¬ 
κείμενο εξειδίκευσης του και να διαθέτει καλή γνώση 
της αγγλικής γλώσσας κατ’ ελάχιστον. Τα λοιπά μέλη 
της Επιτροπής πρέπει να είναι τουλάχιστον πτυχιούχοι 
ανωτάτου εκπαιδευτικού ιδρύματος (ΑΕΙ) ημεδαπής ή 
αλλοδαπής, με τουλάχιστον διετή εμπειρία στο αντι¬ 
κείμενο της εξειδίκευσης τους και να διαθέτουν καλή 
γνώση της αγγλικής γλώσσας». 

Κατά τα λοιπά ισχύουν τα αναφερόμενα στην με 
αριθμ. 90168/30-09-2013 (ΦΕΚ 2543/Β710-10-2013) κοινή 
υπουργική απόφαση όπως διορθώθηκε, συμπληρώθηκε, 
τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΥΓΕΙΑΣ ΟΙΚΟΝΟΜΙΚΩΝ 

ΠΑΥΛΟΣ ΠΟΛΑΚΗΣ ΓΕΩΡΓΙΟΣ ΧΟΥΛΙΑΡΑΚΗΣ 
-♦- 

Αριθμ. 2811.17-2/45328/15 (4) 

Καθορισμός Ετήσιας Επιχορήγησης του Ναυτικού 
Μουσείου Ελλάδος για το έτος 2015. 

Ο ΥΠΟΥΡΓΟΣ ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του Ν.δ. 368/1969 «Περί ετήσιας επιχορήγησης του 
Ναυτικού Μουσείου της Ελλάδος» (Α'264). 

β) Του άρθρου 10Β Ν.3861/2010 «Ενίσχυση της διαφά- 
νειας...και άλλες διατάξεις» (Α'112) όπως προστέθηκε με 
το άρθρο 16 Ν.4305/2014 «Ανοικτή διάθεση...και άλλες 
διατάξεις» (Α'237). 


γ) Του Ν.4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

δ) Την περίπτωση ιβ του άρθρου 20 και την παρ. 3 
του άρθρου 77 του Ν. 4270/2014 «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α'143), όπως τροποποιήθηκε και ισχύει. 

ε) Του Ν. 4311/2014 «Κύρωση του Κρατικού Προϋπο¬ 
λογισμού και των προϋπολογισμών ορισμένων ειδικών 
ταμείων και υπηρεσιών οικονομικού έτους 2015» (Α'259). 

στ) του άρθρου 90 του Π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
Όργανα» (Α'98). 

ζ) του Π.δ. 113/2010 «Ανάληψη υποχρεώσεων από τους 
διατάκτες» (Α'194). 

η) Του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 

θ) Του άρθρου 2 του Π.δ. 70/2015 «Ανασύσταση των 
Υπουργείων Πολιτισμού και Αθλητισμού ... και Τουρι¬ 
σμού» (Α'114). 

ι) Του Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α'116). 

ια) Την υπ’ αριθ. πρωτ. 2/95312/ΔΠΓΚ/12-12-2014 από¬ 
φαση του Υπουργού Οικονομικών περί διάθεσης των πι¬ 
στώσεων του προϋπολογισμού οικονομικού έτους 2015. 

ιβ) Την με αριθμ. ΔΗΔ/Φ.40/1057 από 14-01-2015 από¬ 
φαση Υφυπουργού Διοικητικής Μεταρρύθμισης και Ηλε¬ 
κτρονικής Διακυβέρνησης (Β'116). 

2. Το αριθ. πρωτ.: 2800.1/44091 /2015/08-12-2015 Ειση¬ 
γητικό Σημείωμα ΥΝΑΝΠ/ΓΔΟΥ. 

3. Την ΑΠ: 2811.23/41100/2015/26-11-2015 απόφαση Ανά¬ 
ληψης Υποχρέωσης ΥΝΑΝΠ/ΓΔΟΥ/Διεύθυνση Προϋπο¬ 
λογισμού και Οικονομικής Πληροφόρησης (Α/Α: 91560 
Βιβλίου Εγκρίσεων και Εντολών Πληρωμής ΥΔΕ/ΥΝΑ), 
(ΑΔΑ:Ω60Χ4653ΠΩ-ΑΒ4). 

4. Το γεγονός ότι από τις διατάξεις της παρούσας 
προκαλείται δαπάνη σε βάρος του Κρατικού Προϋπο¬ 
λογισμού ύψους τεσσάρων χιλιάδων πεντακοσίων ευρώ 
(4.500,00) ευρώ για το τρέχον οικονομικό έτος, η οποία 
θα αντιμετωπιστεί από τις πιστώσεις του προϋπολογι¬ 
σμού του Υπουργείου Ναυτιλίας και Νησιωτικής Πολι¬ 
τικής του ΚΑΕ 41/140/2442 «Επιχορήγηση σε μουσεία», 
αποφασίζουμε: 

1. Καθορίζουμε την ετήσια επιχορήγηση του Ναυτικού 
Μουσείου της Ελλάδος για το έτος 2015 στο ποσό των 
τεσσάρων χιλιάδων πεντακοσίων ευρώ (4.500,00€). 

2. Η ανωτέρω δαπάνη θα βαρύνει τις πιστώσεις του 
ΚΑΕ 2442 ««Επιχορήγηση σε μουσεία» , ειδικού φορέα 
41-140 «Λιμενικό Σώμα-Ελληνική Ακτοφυλακή» του Τα¬ 
κτικού Προϋπολογισμού ΥΝΑΝΠ έτους 2015. 

3. Το Ναυτικό Μουσείο της Ελλάδος να μεριμνήσει 
για την ανάρτηση στο Μητρώο Επιχορηγούμενων Φο¬ 
ρέων του Προγράμματος «Διαύγεια», των στοιχείων των 
δαπανών οι οποίες αφορούν στο ποσό της παρούσας 
επιχορήγησης, σύμφωνα με το άρθρο 10Β Ν.3861/2010 
όπως προστέθηκε με το άρθρο 16 Ν.4305/2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Δεκεμβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1882 (5) 

Καθιέρωση υπερωριακής εργασίας με αμοιβή υπαλλή¬ 
λων του Τμήματος Πολιτικής Προστασίας της Περι¬ 
φερειακής Ενότητας Έβρου για το έτος 2016. 

Η ΕΚΤΕΛΕΣΤΙΚΗ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης-Πρόγραμμα Καλλικράτης» και ειδικότερα την 
παρ. 1 του άρθρου 282 και παρ.3 του άρθρου 283. 

2. Τις διατάξεις του Π.δ. 144/2010 (ΦΕΚ 237/27-12-2010) 
«Οργανισμός Περιφέρειας Α.Μ.Θ.». 

3. Τις διατάξεις του άρθρου 25, παραγρ. 7 του 
Ν. 2738/1999 (ΦΕΚ 180/τ.Α') σε συνδυασμό με τις δια¬ 
τάξεις του άρθρου 34, παραγράφου 5 του Ν. 2768/1999 
(ΦΕΚ 273/τ.Α). 

4. Τις διατάξεις του άρθρου 20 του Ν. 4024/2011 
(ΦΕΚ 266/Β/27-10-2011) «Συνταξιοδοτικές ρυθμίσεις, ενι¬ 
αίο μισθολόγιο-βαθμολόγιο, εργασιακή εφεδρεία και 
άλλες διατάξεις εφαρμογής του μεσοπρόθεσμου πλαισί¬ 
ου δημοσιονομικής στρατηγικής 2012-2015», όπως αυτές 
τροποποιήθηκαν με τις διατάξεις της παρ.1 του άρθρου 
176 του Ν.4261/2014 (ΦΕΚ 107/Α'). 

5. Τις διατάξεις της παρ. 1 του άρθρου 176 του 
Ν. 4261/2014 (ΦΕΚ 107/Α/2014). 

6. Το υπ’ αριθμ. οικ 2/41768/0022/20-5-2014 έγγραφο 
του Γενικού Λογιστηρίου του Κράτους με θέμα «Κοινο¬ 
ποίηση διατάξεων περί τροποποίησης της παρ. 1 του 
αρ. 20 του Ν. 4024/2011». 

7. Τις διατάξεις της παραγράφου 9 του άρθρου 66 του 
Ν. 4270/2014 (ΦΕΚ 143/Α/28-6-2014) «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγί¬ 
ας 2011/85/ΕΕ)-δημόσιο λογιστικό και άλλες διατάξεις». 

8. Την υπ’ αριθμ. πρωτ. 6183/6-11-2014 (ΦΕΚ 3057/Β/ 
13-11-2014) απόφαση του Περιφερειάρχη Α.Μ.Θ. περί «Με¬ 
ταβίβαση αρμοδιοτήτων στον Εκτελεστικό Γραμματέα 
Περιφέρειας Ανατολικής Μακεδονίας και Θράκης». 


9. Την υπ’ αριθμ. οικ. 2248/09-02-2015 (ΦΕΚ 418/τ.Β/ 
24-03-2015) απόφαση του Γενικού Γραμματέα Αποκε¬ 
ντρωμένης Διοίκησης Μακεδονίας-Θράκης. 

10. Τις ειδικές, έκτακτες ή επείγουσες υπηρεσιακές 
ανάγκες που παρουσιάζονται (χιονοπτώσεις - πλημμύ¬ 
ρες - πυρκαγιές κ.λπ.) για την αντιμετώπιση των οποίων 
απασχολείται το προσωπικό του Τμήματος Πολιτικής 
Προστασίας της ΠΈ Έβρου, αποφασίζουμε: 

Εγκρίνουμε την καθιέρωση υπερωριακής απασχό¬ 
λησης με αμοιβή κατά τις απογευματινές ώρες των 
εργάσιμων ημερών των παρακάτω υπαλλήλων της ΠΕ 
Έβρου για το έτος 2016 ως κατωτέρω: 

Για τρεις (3) υπαλλήλους του Τμήματος Πολιτικής 
Προστασίας μέχρι 20 ώρες απογευματινής εργασίας 
ανά υπάλληλο μηνιαίως. 

Η συγκρότηση συνεργείου υπερωριακής απασχόλησης 
θα γίνει με απόφασή μας, στην οποία θα αναφέρονται 
ονομαστικά οι συμμετέχοντες υπάλληλοι, το αντικείμενο 
της απασχόλησης, το χρονικό διάστημα και οι ώρες 
απασχόλησης για τον καθένα, κατά μήνα. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων στο οποίο θα ανα¬ 
γράφεται η ώρα έναρξης και η ώρα αποχώρησης. 

Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και το υπε- 
ρωριακά παρασχεθέν έργο. 

Το ύψος της δαπάνης που θα προκύψει υπολογίζεται 
να ανέλθει στο ποσό των έξι χιλιάδων ευρώ (6.000,00) 
συνολικά και θα καλυφθεί από τις πιστώσεις του προϋ¬ 
πολογισμού οικονομικού έτους 2016 ειδικού φορέα 4311 
ΚΑΕ 0511, της Περιφέρειας Ανατολικής Μακεδονίας - 
Θράκης/ Περιφερειακή Ενότητα Έβρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 7 Δεκεμβρίου 2015 

Η Εκτελεστική Γραμματέας 
ΖΩΗ ΚΟΣΜΙΔΟΥ 

